《滕王阁怀古奉呈抚州别驾兼简户曹》
宋代·林亦之

城连帝子阁西头，水绕南昌故郡流。
山短天长欧鹭小，夜深云郡月星浮。
澹台墓暗竹根古，孺子亭荒荷叶秋。
漠漠沧江无了日，哦诗莫苦替人愁。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。